Publication: Magyar Közlöny
Issue: MK-2002-24 (Year: 2002, Number: 24)
Era: 1990-2004
Section: a 4/2002. (II. 20.) SZCSM—EüM együttes rendelethez
Paragraph Index: 646

12. Munkavégzés szûk munkatérben 12.1. Az aknákban, a csatornákban és az árkokban munkát végezni csak akkor lehet, ha a munkavégzés megkezdése elõtt a munkavégzés irányítója meggyõzõdött arról, hogy ott gázok vagy egyéb veszélyes anyagok nem képzõdtek; vagy képzõdnek, de ezek a munka során felhasznált anyagokkal vagy eszközökkel reakcióba lépve nem veszélyeztetik a munkavállalók egészségét. 12.2. A csatornákban és az aknákban végzendõ munka esetén a munkavégzés irányítójának meg kell határoznia, és a munkát végzõkkel ismertetnie kell a helyi adottságoktól függõ, szükséges biztonsági elõírásokat. 12.3. A csatorna, illetve akna lejáratánál biztosítani kell figyelõ személyek jelentélét, akik a bent tartózkodókkal kapcsolatot tartanak. A kapcsolattartás történhet rádió, vagy erre alkalmas egyéb elektronikai berendezés útján. A kapcsolattartás történhet közvetlen beszéddel is abban az esetben, ha a munkát végzõk nem távolodnak el olyan távolságra a figyelõ személytõl, hogy a kommunikáció lehetetlenné válna beszéd, illetve fényjelzések útján. A figyelõ személy nem hagyhatja el azt a helyet, amelyet számára kijelöltek. Biztosítani kell, hogy veszély esetén a figyelõ személy a szükséges segítség igénybevétele érdekében a legrövidebb idõn belül intézkedni tudjon. 12.4. Biztosítani kell, hogy megfelelõ nagyságú és számú bebúvó nyílás álljon rendelkezésre a munkavégzés idején, hogy veszély és/vagy baleset esetén a szûk teret mindenkor gyorsan el lehessen hagyni, és a balesetet szenvedettet ki lehessen menteni. A szükséges búvónyílások száma és mérete A szükséges nyílások száma A nyílás legkisebb mérete Általános zárt tér legalább 2, lehetõleg mindkét végén legalább 0,30 m2 egy szélesség legalább 400 mm 3 m-nél kisebb belmagasságú helyiség legalább 1 0,50 m2, egy szélesség legalább 500 mm Zárt tároló vagy bunker legalább 1 0,50 m2, egy szélesség legalább 600 mm Zárt tároló vagy bunker, ha a térfogata kisebb mint 10 m3 legalább 1 és legalább 1 szellõztetõ nyílás legalább 400 és 500 mm legalább 100 és 200 mm 2002/24. szám 12.5. A bebúvó nyílások környékét eltorlaszolni tilos! 12.6. Azokban a munkaterekben, ahol ismeretlen gáz jelenlétével kell számolni, a helyiségeket át kell szellõztetni, vagy levegõ befúvással a gázkoncentrációt a megengedett érték alá kell csökkenteni. 12.7. A helyiséget méretétõl és az ott-tartózkodók számától függõen szellõztetni kell. Ennek keretében biztosítani kell, hogy a helyiségben folyamatosan legalább 17 térfogat% oxigén rendelkezésre álljon. A gázkoncentráció értékét ismert gázok esetében mérni kell. Tiszta oxigént befújni tilos! 12.8. Amennyiben a szellõztetés, illetve az átlevegõztetés nem biztosítható, akkor izolációs (zártrendszerû) légzésvédõ készüléket kell használni. 12.9. A munka elvégzésére gyakorlattal rendelkezõ munkavállalókat kell kiválasztani, akikkel ismertetni szükséges az õket fenyegetõ veszélyeket. A munkavállalókat a szükség esetén megteendõ védelmi és mentési intézkedésekre ki kell oktatni. 12.10. Amennyiben több csoport végzi egyidejûleg a munkát, elõre kijelölt személyek felelõsek annak koordinálásáért. 12.11. A munkavégzés irányítója a szûk térbe történõ beszállás elõtt köteles meggyõzõdni arról, hogy a munkavállalók a szükséges egyéni védõeszközökkel fel vannak szerelve. 12.12. A biztonsági intézkedések megvalósításáért a munkavégzés teljes idõszaka alatt a munkavégzés irányítója a felelõs.

Source: https://magyarkozlony.hu/hivatalos-lapok/1a281b55822f3ddf4a005ace34ca3b2fbc749836/dokumentumok/b91984981cd2a4f1bdb517b7efaae44874069092/letoltes